Itse valtiaat

Itse valtiaat on suomalainen poliittinen satiirisarja, jossa esiintyvät suomalaisia poliitikoita parodioivat animaatiohahmot. Filmiteollisuus Finen tuottama sarja oli toteutettu tietokoneanimaatiotekniikkaa apuna käyttäen. Sarjan animaatiototeutuksesta vastasi animaatiostudio Anima Vitae. Alkuperäinen idea sarjan teosta tuli sen tulevalta tuottajalta Olli Haikalta. Itse valtiaiden ensimmäinen jakso esitettiin 14. huhtikuuta 2001 ja viimeinen esitettiin 5. tammikuuta 2008. Sarja on musikaalijaksoja lukuun ottamatta ollut Yle Areenassa pysyvästi katsottavana helmikuusta 2021 lähtien. Myös musiikaalit lisättiin Areenaan maaliskuussa 2024. Sarjaa alettiin myös esittää uudelleen televisiossa. == Kuvaus == Itse valtiaiden pilottijakso oli seitsemän minuutin mittainen. Sen animaatiototeutuksesta vastasi Anima Vitae. Pilottijakso lähetettiin 14. huhtikuuta 2001. Tekijöinä olivat Olli Haikka, Riina Hyytiä. Ääninä pilottijaksossa olivat Mika Ala-Panula ja Jukka Puotila. Käsikirjotuksista olivat Juha Jokela ja Atte Järvinen. Taustatoimittajasta vastasi Pentti Järvinen. Animaatioina olivat Teemu Auersalo, Antti Haikala ja Laura Neuvonen. Kuvauksista olivat Juha Jokela ja Jan Erola. Musiikin sävetänyt Tauri Oksala. Ohjauksesta vastasi Riina Hyytiä. Tuottajina olivat Olli Haikka ja Riina Hyytiä. Itse valtiaiden muut jaksot olivat noin viidentoista minuutin mittaisia. Lisäksi tuotantokausien päätteeksi oli tehty pitkiä erikoisohjelmia: uutenavuotena 2002 Itse valtiaat – Avaruusmusikaali, toukokuussa 2003 Operation ESC, uutenavuotena 2003 Itse valtiaat – Kuningasmusikaali, jouluna 2004 Itse valtiaat – Urheilumusikaali, uutenavuotena 2005 Itse valtiaat – Agenttimusikaali ja uutenavuotena 2006 Itse valtiaat -länkkäri: Haaveratsastajat. Erikoisjaksot ovat Operation ESC:tä ja Länkkäri: Haaveratsastajia lukuun ottamatta olleet musikaaleja, joissa hahmot on laitettu laulamaan tunnettuja iskelmiä uusin poliittisin sanoin. Laulut ovat samaan aikaan julkaistu myös levyillä. Itse valtiaiden loppuaikoina jaksoissa oli kohtia, joissa lauloi gregoriaaninen kuoro. ==Vastaanotto== Itse valtiaat herätti pahennusta eräissä poliittisissa piireissä. Kokoomusnuoret vaativat maaliskuussa 2004 sarjaa hyllytettäväksi, koska heidän mielestään se keskittyi epätasapuolisesti kokoomuksen silloisen puheenjohtaja Ville Itälän ja yleisemminkin kokoomuksen julkisuuskuvan pahentamiseen ja sen yleinen humoristisuus oli vain tällaisen maineenmustauksen mahdollistamiseksi ylläpidetty puite. Itälä esitettiin sarjassa lapsellisena, täysistunnoissa nukkuvana, Turun murretta vääntävänä tomppelina. Asia otettiin puheeksi mediassa, kun julkaistiin jakso nimeltä "ÄKS-arkisto", jonka lopussa Itälä tuomittiin "poliittiseen unohdukseen".Itsevaltiaat, Jakso 110: ÄKS-arkisto (kauden 7 jakso 8), esitetty 28.2.2004 Yle Areena. Itälä itsekin kertoi uskovansa, että ohjelma vahingoitti hänen julkisuuskuvaansa. Hänen mukaansa se luultavasti vaikutti siihen, että hän joutui eroamaan kokoomuksen puheenjohtajan paikalta. Maaliskuussa 2006 keskustan pää-äänenkannattaja Suomenmaa valitti pääkirjoituksessaan, että Itse valtiaiden ja Uutisvuodon "pääjuonteeksi on jo kauan sitten muodostunut poliittisen keskustan jauhaminen suohon" ja muita nälvitään vain näön vuoksi. Suomenmaan mukaan vastuussa oli ohjelmajohtaja Riitta Pihlajamäki.Keskusta raivostui Itse Valtiaille Ilta- Sanomat 28.3.2006. Sarja sai kuitenkin myös paljon kiitosta ja oli Suomen katsotuimpia tv-ohjelmia. Sarja palkittiin vuonna 2002 parhaan viihdeohjelman Venla-palkinnolla. Keskustan kansanedustaja, entinen eduskunnan varapuhemies ja Itse valtiaiden loppuaikoina puolustusministerinä toiminut Seppo Kääriäinen kertoi pitävänsä häntä esittävästä hahmosta ja vihreiden Osmo Soininvaara harmitteli sitä, ettei tuolloin Itse valtiaissa esiintynyt ketään vihreää poliitikkoa. Helsingin Sanomissa julkaistiin sarjasta negatiivisia arvioita. Jukka Kajava ja Jyrki Räikkä totesivat animaatiosarjan tuottamisen olevan niin hidasta, että Itse valtiaat ei kyennyt kommentoimaan tuoreita politiikan tapahtumia vaan jäi toistamaan samoja karikatyyrejä jaksosta toiseen. Katja Martelius irvaili sarjan olleen niin yhteiskuntakriittinen, että "poliitikot loukkaantuivat, jos eivät saaneet omaa hahmoaan pelleilemään sarjaan".Karikatyyreihin kyllästyy (20.11.2001), Ne tekevät sen itse (19.11.2007), Yhden miehen show (3.7.2008). Helsingin Sanomat. Viitattu 23.10.2017. == Sarjassa vakituisesti esiintyneet hahmot == Itse valtiaissa esiintyi monia päivänpolitiikasta tunnettuja henkilöitä. Hahmoiksi on valikoitunut eduskunnan tunnetuimpia kasvoja, jotka olivat usein puolueidensa puheenjohtajia tai ministereitä. Pilottijakson hahmot * Tarja Halonen * Paavo Lipponen * Mauno Koivisto * Martti Ahtisaari * Mauri Pekkarinen * Esko Aho * Supo Ensimmäisellä tuotantokaudella keväällä 2001 sarjan vakiohahmoihin kuuluivat: * Tarja Halonen (tasavallan presidentti) * Pentti Arajärvi (Halosen puoliso) * Paavo Lipponen (pääministeri ja myöhemmin eduskunnan puhemies, SDP) * Erkki Tuomioja (ulkoministeri ja myöhemmin kansanedustaja, SDP) * Mauri Pekkarinen (eduskuntaryhmän puheenjohtaja ja myöhemmin kauppa- ja teollisuusministeri, Kesk.) * Seppo Kääriäinen (kansanedustaja ja myöhemmin puolustusministeri, Kesk.) * Anneli Jäätteenmäki (keskustan varapuheenjohtaja ja myöhemmin puheenjohtaja/pääministeri ja europarlamentaarikko, Kesk.) * Esko Aho (keskustan puheenjohtaja ja myöhemmin Sitran yliasiamies, Kesk.) * Sauli Niinistö (valtiovarainministeri ja myöhemmin Euroopan investointipankin varapääjohtaja ja eduskunnan puhemies, Kok.) * Ben Zyskowicz (eduskuntaryhmän puheenjohtaja, Kok.) * Suvi Lindén (kulttuuriministeri ja myöhemmin kansanedustaja ja viestintäministeri, Kok.) * Suvi-Anne Siimes (puheenjohtaja ja myöhemmin Lääketeollisuus-yhdistyksen toimitusjohtaja, Vas.) * presidentit Mauno Koivisto ja Martti Ahtisaari, jotka lopputekstien jälkeen istuivat puistonpenkillä presidentinlinnan edessä ja esittivät loppuvitsit. Muista hahmoista poiketen heidän kasvojaan ei näytetty. Myöhemmin sarjaan tuotiin poliittisten muutosten ja henkilönvaihdosten jälkeen uusia hahmoja: * Päivi Räsänen (kansanedustaja ja puheenjohtaja, KD; mukana 2. tuotantokaudella.) Hahmoissa korostuivat kristillisyys ja konservatiivisuus. Hahmo oli mukana vain harvoissa jaksoissa. Hahmolla oli alun perin hiusnuttura, mutta se poistettiin myöhemmin. Räsänen itse luuli hahmoa aluksi Riitta UosukaiseksiPäivi Räsäsen kotisivut ) * Ville Itälä (puheenjohtaja/sisäministeri ja myöhemmin europarlamentaarikko, Kok.; 3. kaudella) * Matti Vanhanen (puheenjohtaja/pääministeri, Kesk.; 6. kaudella) * Antti Kalliomäki (valtiovarainministeri ja myöhemmin opetusministeri ja kansanedustaja, SDP; 6. kaudella) * Tanja Karpela, myöh. Saarela (kulttuuriministeri, Kesk.; 7. kaudella) * Jyrki Katainen (puheenjohtaja ja myöhemmin valtiovarainministeri, Kok.; 8. kaudella) * Anni Sinnemäki (eduskuntaryhmän puheenjohtaja, Vihr.; 9. kaudella) * Eero Heinäluoma (puheenjohtaja/valtiovarainministeri, SDP; 10. kaudella) * Paavo Väyrynen (ulkomaankauppa- ja kehitysministeri, Kesk; 14. kaudella) * Ilkka Kanerva (ulkoministeri, Kok; 14. kaudella) * Sirkka-Liisa Anttila (maa- ja metsätalousministeri, Kesk; 14. kaudella) Kotimaisesta päivänpolitiikasta poistuneet hahmot poistettiin myös sarjan vakituisesta näyttelijäkaartista, mutta he eivät tällöin tyystin hävinneet sarjasta vaan tekivät siinä satunnaisia vierailuja ja sivurooleja. Näihin kuuluivat mm. Anneli Jäätteenmäki, Esko Aho ja Ville Itälä. Kevään 2007 13. tuotantokaudella muutettiin ohjelmaa ja muutamia hahmoja. Esimerkiksi Tanja Saarelan ja Päivi Räsäsen hiukset muutettiin vastaamaan sen hetkistä tilannetta ja Suvi-Anne Siimeksen punainen jakku vaihdettiin tumman liikemiesmäiseen liituraitapukuun. Myös ohjelman tunnus muutettiin. Esimerkiksi Mauno Koiviston ja Martti Ahtisaaren loppuvitsi tulee samaan aikaan lopputekstien kanssa. Joskus presidenttien vitsin tilalla saattoi olla jotakin muuta. Sarjan hahmoihin kuului myös fiktiivisiä tavallisia ihmisiä, joiden avulla joskus kuvattiin yhteiskunnallisia asioita esimerkiksi näyttämällä heidän keskustelevan poliitikkojen kanssa yhteiskunnallisista asioista. Näistä yleisimmin esiintyvä oli tuulipukuun pukeutunut, punanenäinen keski-ikäinen mies. Yksi oli Nanna, nuorehko blondinainen, josta yritettiin kerran tehdä poliitikkoa. Näihin hahmoihin kuuluivat myös nuorehko mies, keski-ikäisiä miehiä ja naisia sekä ainakin kuusi lasta. Muita sarjassa vierailleita henkilöitä ovat olleet Ison- Britannian pääministeri Tony Blair ja Venäjän presidentti Vladimir Putin, Hannu Karpo, Pertti Salovaara, Pentti Linkola, Timo Soini, Jope Ruonansuu, Hannu Lehtilä, Riitta Väisänen, Tarja Cronberg (hahmona puhuva peruna), Kari Rajamäki, Gerhard Schröder ja Jacques Chirac, Tony Halme, Juhani Tamminen, Sakari Pietilä, Ali Hasan al-Majid, Jan-Erik Enestam, Pekko Aikamiespoika, Konstaapeli Reinikainen, Paavo Väyrynen, Supo, Pekka Sauri, George W. Bush, Juha Mieto, Julkkisehdokkaita: Arvi Lind, Mirja Pyykkö, Maarit Tastula, Anna Leppä-Strömberg, Mikko Kilkkinen, Jaana Pelkonen, Janina Frostell, Viivi Avellán ja Taru Valkeapää, Urho Kekkonen, Nukkuvien puolueet: Sami, Kari, Maija ja Mikko, Pohjola Vakuutus Oy:n Tarmo, Tiina Klemettilä, Leila Toroskainen, Keijo Vilhunen (meteorologi), Tarja Filatov, Keijo Rosberg, Jukka Virtanen, Mikko Alatalo, Jorma Uotinen, Seppo Kanerva, Jaakko Laakso, Esko- Juhani Tennilä, Peter Fryckman, Sirpa Pietikäinen, Spede Pasanen, Olli Rehn, Kari Tervo ja Susanne Päivärinta, Timo T. A. Mikkonen, Aira Samulin, Marco Bjurström, Miapetra Kumpula ja Mari Kiviniemi. Suurin osa näistä hahmoista esiintyi ainoastaan takaapäin tai niin, etteivät kasvot näkyneet, sillä tuottajilla ei useinkaan ollut varaa panostaa varsinaisen hahmon luomiseen. Loppuaikoina ohjelmassa esiintyivät myös Riitta Uosukaisen puhuva taulu ja Paasikiven puhuva äksy patsas. ===Vakiorepliikit=== Osalla Itse valtiaiden hahmoista oli vakiorepliikkejä tai sanontoja, joita ne lausuivat hyvin usein. Näitä olivat Ben Zyskowiczin hey come on, Sauli Niinistön jep jep, Paavo Lipposen voi sitä/tätä [jonkin asian] määrää (esim. jaksossa YKsta päivää syksyllä 2002: Voi sitä Keskustan nuoleskelun ja sitä Ahon mielistelyn määrää ja vähän myöhemmin samassa jaksossa voi tätä ristivedon määrää), Matti Vanhasen surkeatahan tämä on, voi voi ja sappermentti, Seppo Kääriäisen perskuta tai perskutarallaa, Mauri Pekkarisen on perin x:ää (esim. on perin selvää, on perin oudoksuttavaa), Esko Ahon mitä minuun tulee ja niin on hyvä kuin käy, Martti Ahtisaaren peijooni soikoon sekä Eero Heinäluoman naturaménttoo. Sarjan varhaisemmilla tuotantokausilla keskustalaiset poliitikot käyttivät usein ”salaista Keskusta-tervehdystä”, jonka yhteydessä kuultiin muun muassa erilaisten kotieläinten ääniä. == Tekijät == * Äänet: Mika Ala-Panula, Heikki Hilander, Erja Manto, Jukka Puotila, Paul Westlake, Mari Perankoski * Suunnittelu: Sami Hantula, Tomi Tuikkala, Risto Karhula, Osku Pajamäki, Riina Hyytiä, Olli Haikka * Script editorit: Aleksi Bardy, Leo Viirret, Atte Järvinen, Tomi Tuikkala, Olli Haikka, Riina Hyytiä, Miira Karhula * Käsikirjoitukset: Juha Jokela, Atte Järvinen, Leo Viirret, Jussi Parviainen, Sami Hantula, Kaisa Pylkkänen, Jukka Jalkanen, Miira Karhula, Tomi Tuikkala, Risto Karhula, Jari Peltola, Taavi Vartia, Pete Paavolainen, Aarno Laitinen, Mari Perankoski, Osku Valve, Joona Tena * Taustatoimittajat: Pentti Järvinen, Sari Virtanen, Osku Pajamäki, Pekka Ervasti * Avustava käsikirjottaja: Jari Peltola * Käsikirjoitusharjoittelija: Heli Lekka * Animaatio: Antti Haikala, Laura Neuvonen, Teemu Auersalo, Jani Kuronen, Olli Rajala, Sini Lindberg, Petri Pystynen, Luca Bruno, Patrik Markén (Pat Mark), Heli Laine, Kustaa Vuori, Antti Ripatti, Jussi Castellanos, Pauli Laasonen, Meruan Salim, Aki Martikainen, Jyrki Kanto, Jussi Dittmer, Ville Korpela, Teemu Kutvonen, Jari Vaara, Kim Helminen * Animaatio-assistentit: Sini Lindberg, Peke Huuhtanen, Jari Pakarinen, Hannu Tuomainen (232) * Character setup: Antti Haikala * Hahmosuunnittelu: Laura Neuvonen * Kuvaus: Juha Jokela, Jan Erola * AD: Olli Rajala * Graafikko: Petri Pystynen * TD: Jani Kuronen * Tuotanto TD: Sini Lindberg, Aki Rissanen, Tommi Tissari * TD-assistentti: Pekka Kabongo * 3D tuotantopäällikkö: Sini Lindberg * Tekninen tuottaja: Antti Pennanen * Ohjelmointi: Simo Savolainen * Leikkaus: Tommi Ojala * Dialogin äänitys: Tuomas Klaavo, Santtu Sierilä (9), Micke Nyström, Joonas Jyrälä * Musiikin äänitys: Micke Nyström, Janne Viksten, Kari Hella * Äänitys: Micke Nyström, Oskari Martimo * Äänisuunnittelu: Janne Jankeri, Heikki Kossi, Juha Hakanen, Salla Hämäläinen * Ääniassistentit: Ville Jankeri, Mika Niinimaa, Salla Hämäläinen, Juha Hakanen, Jussi Rantala * Foley artistit: Heikki Kossi, Kimmo Vänttinen, Tuomas Skopa (179), Karri Niinivaara * Musiikki: Tauri Oksala * Muusikot: Jussi Syren, Juha-Pekka Putkonen, Kari Hella, Kukka Lehto, Tauri Oksala, Janne Haavisto, Harri Taittonen, Tom Nyman * Tuotantoassistentit: Ina Markkula-Farhat, Juuli Niemi, Olga Tuomela, Aurelia Petersen * Tuotantopäällikkö: Leena Mäenpää-Bentley * Laulut: Jyrki Levä, Wasel Arar, Tauri Oksala * Linjatuottaja: Leena Mäenpää-Bentley * Ohjaajat: Riina Hyytiä, Atte Järvinen (63, 64), Juha Kukkonen, Risto Jokela, Olli Haikka, Antti Haikala, Luca Bruno * Vastaavat tuottajat: Olli Haikka, Riina Hyytiä * Yle - tuottaja: Riikka Heino * Tilaaja: YLE TV1 * Tuotanto: Oy Filmiteollisuus Fine Ab ==Lauluja Itse valtiaat jaksoista== Jakso Jaksossa soiva laulu Itse valtiaat pilotti – Demo: Eskon lähtö (2001) Rainer Friman: "Se on salaisuus" 64\. Julkkisehdokkaat "Vaikka nimi ois Tsyskovitsi" 65\. Puolueet kuriin "Itälän ämmän poikkii" 66\. YKsta päivää "Päivinsäde ja menninkäinen (Päivänsäde ja menninkäinen)", "Aina tulee turpiin" 67\. Erkkiä masennetaan "Pahat pojat" 68\. Benin talli "Vaikka nimi ois Tsyskovitsi (Repriisi 1)" 69\. Marginaalit haltuun "Kaksi presidenttiä (Kaksi vanhaa tukkijätkää)" 75\. Supersankareita "Vaikka nimi ois Tsyskovitsi (Repriisi 2)" 77\. Henkilövaalit "Päivinsäde ja menninkäinen (Päivänsäde ja menninkäinen) (Repriisi)" 79\. Viimeiset kiusaukset "Kaksi presidenttiä (Kaksi vanhaa tukkijätkää) (Repriisi)", "Sauli 0,5-vallaton", "Pahat pojat (Repriisi)" 87\. Operation ESC "My Heart Bleeds for You" 100\. 200 apinaa "200 apinaa (12 apinaa)" 167\. Kova vai pehmeä Sauli? "Zyssen StasiKGBCIA" 168\. Demarihengen joululahja "Tanjan muodonmuutos (Polvistukaa)" 169\. Uusi tuleminen "Pohjois-Savon politiikkaa (Elämää ja erotiikkaa)" 170\. Hyvinvoinnin lähteillä "Ikuinen hippi (Psykedeliaa)" 171\. Viimeinen sanasota "Mäntyniemen vangit" 222\. Puppusanageneraattori Blondie: "Call Me" 224\. Pyydä anteeks! Tehosekoitin: "Kaikki nuoret tyypit" 225\. On totuuden aika Harmony Sisters: "Kodin kynttilät" 231\. Listojen yö "Hava nagilah" 232\. Eduskunnan karnevaalipäivä "Kulkuset (Instrumental)" == Muuta tuotantoa == Itse valtiailta on ilmestynyt televisiosarjan lisäksi: ===Elokuva=== * Keisarin salaisuus (2006) ===TV- elokuvat=== * Avaruusmusikaali (2002) * Kuningasmusikaali (2003) * Urheilumusikaali (2004) * Agenttimusikaali (2005) * Länkkäri: Haaveratsastajat (2006) ===Dokumentti=== * Näin tehdään Itse Valtiaat (2003) ===Pilottijakso=== * Itse valtiaat pilotti – Demo: Eskon lähtö (2001) ===Extra-jakso=== * Matkustusturvallisuus (2008) oli neljän minuutin mittainen. Sen animaatiototeutuksesta vastasi Anima Vitae. Ääninä jaksossa ovat Mika Ala- Panula, Heikki Hilander ja Erja Manto. Jaksossa esiintyivät Paavo Väyrynen ja Ilkka Kanerva. ===CD-levyt=== * Menneisyyden vangit (2002) * 200 apinaa – Paavo kuninkaaksi (2003) * Luuserien olympialaiset (2004) * Kun mikään ei riitä (2005) ===CD-singlet=== * Jätä rauhaan mun siili!/Pahat pojat (2002) * 200 apinaa (2003) * My Heart Bleeds for You (2003) ===DVD-levyt=== * Itse valtiaat 1: Avaruusmusikaali + Montreux'n Kultaisen Ruusun 2003 kilpailuohjelma Operation ESC (2003) * Itse valtiaat 2: 6. tuotantokausi / syksy 2003 + Näin tehdään Itse valtiaat -dokumentti (2004) * Itse valtiaat 3: Kuningasmusikaali + 7. tuotantokausi / kevät 2004 (2004) * Itse valtiaat 4: Urheilumusikaali + 8. tuotantokausi / syksy 2004 (2005) * Itse valtiaat 5: Agenttimusikaali + 13 Toiveuusinta -äänestyksen voittajajaksoa (2006) * Itse valtiaat -boksi: Sisältää kolmen ensimmäisen Itse valtiaat -DVD:n materiaalit + Kaksi presidenttiä-sarjakuvan (2004) * Itse valtiaat - Arkistojen aarteita 1: Kevät 2001 - syksy 2001 tuotantokauden 17 jaksoa (2005) * Itse valtiaat - Arkistojen aarteita 2: Syksy 2001 tuotantokauden 16 jaksoa (2005) * Itse valtiaat - Arkistojen aarteita 3: Kevät 2002 tuotantokauden 17 jaksoa (2005) ===Sarjakuvat=== * Kolme Itse valtiaat -sarjakuva-albumia (2002–03) * Kuningassatu -juhlakirja (2004) * Kaksi presidenttiä -minisarjakuva ===Muuta=== * Vappunaamarit Tarja Halosen, Erkki Tuomiojan, Paavo Lipposen, Anneli Jäätteenmäen, Ben Zyskowiczin ja Sauli Niinistön hahmoista (2003) * Itse valtiaat -seinäkalenteri (2005) == Katso myös == * Pasila * Sylkiäiset * Luettelo televisiosarjan Itse valtiaat jaksoista == Lähteet == == Aiheesta muualla == * Itse valtiaiden tuotantoyhtiön Filmiteollisuuden kotisivut * Voice Chasers * Itse valtiaat Ritva-tietokanta * Marjo Kolehmainen: Satiiriset Itse valtiaat – Poliittinen huumori suomalaisessa julkisuudessa (Tampereen yliopiston väitöskirja 2015) * Kaikki sarjan jaksot Yle Areenassa * Luokka:Suomalaiset animaatiosarjat